રાજસ્થાને ટોસ જીતીને મુંબઈને પહેલા બેટિંગનું આમંત્રણ આપ્યું હતું. જોફ્રા આર્ચરે મુંબઈને 11મી ઓવરમાં સળંગ બે આંચકા આપ્યા હતા. તેણે સૂર્યકુમાર યાદવ અને લુઇસની ઓપનિંગ પાર્ટનરશિપને તોડી હતી. સૂર્યકુમાર 38ના અંગત સ્કોરે જયદેવ ઉનડકટના હાથે કેચઆઉટ થઈ ગયો હતો. સૂર્યકુમારે 31 બોલની પોતાની ઇનિંગમાં સાત ચોગ્ગા ફટકાર્યા હતા. ત્યાર બાદ કેપ્ટન રોહિત શર્મા આર્ચરની બોલિંગમાં ખાતું ખોલાવ્યા વિના ઉનડકટના હાથે કેચઆઉટ થઈ ગયો હતો.